છેલ્લા એક વર્ષથી સાથે ને સાથે રહેવાને કારણે હવે અમે એકબીજાથી અલગ રહી શકીએ એમ નથી. સ્થિતિ એ થઈ છે કે, છેલ્લા એક વર્ષમાં ન તો તેઓ એમના કોઈ મિત્રો સાથે આઉટિંગ કરતા કે નહીં તો મને એમનાથી વિખૂટા થઈ મારી બહેનપણીઓને મળવાનું કે મારા પિયર જવાનું મન થતું. છેલ્લા પચ્ચીસ વર્ષથી જે જિંદગી જીવ્યા હોઈએ, જે બાબતોને આપણે પ્રાયોરિટી પર રાખી હોય એ બાબતો સાથેનો નાતો એક ઝાટકામાં તૂટી જાય અને એક જ વ્યક્તિ આપણા જીવનનું કેન્દ્ર બની જાય એ શું પ્રેમ નથી? જો પ્રેમને અવકાશ જ ન હોય તો શું માણસ પોતાની બધી આદતોને એક ઝાટકે બદલીને બીજા માણસને સમર્પિત થઈ જઈ શકે ખરો?